ФАРИСЕЈ | 


, Ћ.. јер сваки који се 
звисује биће понижен; 
. а ко се чаши, узвисиће се, 


И рече ову причу некима који су се уздали у себе да 
су праведни, а друге презирали: Два човека уђоше у 
храм да се помоле; један фарисеј, а други цариник. 
Фарисеј је стајао и молио се тако у себи: Боже, 
хвала ти, што нисам као други људи, изнуђивачи, 
неправедници, прељубници, па ни као овај цариник. 
Постим два пута недељно, дајем десетину од свега 
што имам. А цариник, стојећи издалека, не хтеде 

ни очи да подиже ка небу, него се удараше у прса 
говорећи: Боже, милостив буди мени грешном. 
Кажем вам, овај сиђе оправдан кући својој, а не онај 
други; а ко се понизи, узвисиће се. ЛУКА 18:9-14 


...не заборавља вапај понизних. ПСАЛАМ 9:12 


ГОСПОД ће одсјећи све ласкаве усне и језик који 
говори охолости: ПСАЛАМ 12:3 


Благо оном човеку који се узда у Господа, 
а не поштује охоле, нити оне који одступају од лажи. 
ПСАЛАМ 40:4 


Премда је Господ висок, ипак поштује понижене, 
а охоле познаје издалека. ПСАЛАМ 138:6 


Кад дође гордост, онда долази и стид, а код понизних 
је мудрост. ИЗРЕКЕ 11:2 


Господ ће уништити дом охолих, а утврдиће 
међе удовице. ИЗРЕКЕ 15:25 


Страх Господњи је поука мудрости; а испред части је 
смирење. ИЗРЕКЕ 15:33 


Одвратан је Господу сваки који је горд у срцу: 
ако се руку под руку споје, неће остати некажњен. 
ПРИЧЕ 16:5 


Понос иде испред уништења, а охол дух пред падом. 
Боље је бити понизан са понизним, него делити плен 
с гордима. ИЗРЕКЕ 16:18-19 


Пре уништења срце човека је охоло, а испред части 
је понизност. ПРИЧЕ 18:12 


Понизношћу и страхом Господњим богатство и част 
и живот. ПРИЧЕ 22:4 


Охолост ће човека понизити, а част ће подупирати 
смирене духом. ИЗРЕКЕ 29:23 


Безбожник у својој гордости прогони сиромахе: 
нека буду ухваћени у наумима које су замислили. 
Јер се безбожник хвали жељом срца свога, 

а благосиља грамзивца, коме се Господ гнуша. 
Безбожник, због гордости лица свог, неће тражити 
Бога: Бог није у свим његовим мислима. 

ПСАЛАМ 10:2-4 


Јер ко те чини да се разликујеш од другог2 а шта 
имаш што ниси примиог сада ако си то примио, зашто 
се хвалиш, као да ниси примио2 1. КОРИНЋАНИМА 4:7 


Али он даје више милости. Зато и каже: Бог се 
охолима противи, а смиренима даје благодат. 
ЈАКОВ 4:6 


Тако и ви, млађи, покорите се старијима. Да, сви се 
покоравајте једни другима и обуците се у смирење, 
јер се Бог охолима противи, а смиренима даје 
благодат. Понизите се, дакле, под моћну руку Божију, 
да вас у своје време узвиси: 1. ПЕТОВА 5:5-6 


Јер све што је у свету, пожуда тела, и пожуда очију, 
и гордост животна, није од Оца, него је од света. 
1. ЈОВАН 2:16 


